In wese is dít hoe enige (deurbraak) idee posvat en groei. Met 'n eerste klein treetjie. Ook op politieke gebied. Dit gebeur gewoonlik as gevolg van die onvermoë van 'n regering (in die geval die die ANC) om effektief te regeer. Die verwagting is dat steun vir die 'Cape Exit' gedagte 'n opwaartse kurwe sal bly toon aangesien die ANC se lys van mislukkings net langer sal word. Hulle magsbeheptheid en inherente ingesteldheid op korrupsie is bloot twee van menige ander faktore wat hiertoe sal bydra.
Suid-Afrika staar gevolglik baie uitdagings in die gesig. Al wat seker is, is dat niks seker is nie. Om 'n standhoudende oplossing te kry sal nog baie gedink moet word. Die politieke situasie in 'n verrinneweerde land soos Suid Afrika is uiters vloeibaar. Die gedagte van 'n meer onafhanklike Wes Kaapland kan dalk deel van 'n (geheel)oplossing wees. Wie weet. Daar is ook ander moonlikhede. Niks is staties nie. Feit bly dat onverantwoordelike optredes van regerings soos die ANC (re)aksies van mense en kultuurgroepe aktiveer in 'n soeke na vrede en vooruitgang. Ideale van selfbeskikking waar taal en kultuur 'n werklikheid is, maak dat idees geherformuleer en nagestreef word. Tyd sal leer wat die koers is wat ingeslaan sal word. Al waarop gehoop kan word is dat enige proses vreedsaam sal verloop en dat daar 'n plek vir almal in die son sal wees.
Soos Gustaf hierbo noem, gaan die Swartes in die Weskaap moeilik vat kry aan die idee omdat hulle baat dmv BEE by die huidige sisteem. In werklikheid wil die CIAG net 'n kleiner weergawe van die huidige SA in die Weskaap stig . Dit is waarom ek dink dat die VVA wie se fokus op minderheids groepe val, 'n beter plan het.
Heindrich, sodra die bruin gemeenskap begryp dat 'n onafhanklike Wes-Kaap sy kans is om die sterkste, of leidende politieke krag vir die Wes-Kaap te wees, wat die beleide deurdruk wat die bruin gemeenskap tot sy reg kan laat kom - vir die eerste keer sedert 1652. Ek is seker die bruin gemeenskap sal vroeër of later begryp...